《送师相陈大观文 其二》
宋代·喻良能

腥风吹海向来惊，玉帐分弓射怒鲸。千里妖氛都镜净，商船载月夜深行。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。